
RADVILIŠKIO RAJONO SAVIVALDYBĖS TARYBA 

SPRENDIMAS
DĖL VALSTYBINĖS ŽEMĖS NUOMOS SUTARTIES NUTRAUKIMO IR DALIES ŽEMĖS SKLYPO (DUOMENYS NESKELBIAMI), ESANČIO RADVILIŠKIO M., GRAŽINOS G. 6, NUOMOS 

2025 m.                            d. Nr. T-
Radviliškis


Vadovaudamasi Lietuvos Respublikos civilinio kodekso 6.394 straipsnio 1 dalimi, 6.562 straipsnio 6 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 9 straipsnio 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 43.5.5 papunkčiu ir 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ (toliau – Tvarka), statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ (toliau – STR), įgyvendindama Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, 5.9 papunktį ir 9 punktą, atsižvelgdama į (duomenys neskelbiami), Radviliškio rajono savivaldybės taryba nusprendžia:
. Nutraukti 2017 m. rugpjūčio 1 d. valstybinės žemės nuomos sutartį (duomenys neskelbiami), esančiame Radviliškio m., Gražinos g. 6.
. Išnuomoti be aukciono septyneriems (7) metams (duomenys neskelbiami) 0,0224 ha valstybinės žemės plotą 0,1013 ha ploto žemės sklype (duomenys neskelbiami), nuomos terminą apskaičiuojant vadovaujantis Tvarka ir STR priedo 2.4 papunkčiu, pagal valstybinės žemės nuomos sutarties projekte (pridedama) įrašytas sąlygas.
. Nustatyti 2 punkte nurodytos žemės sklypo dalies vidutinę rinkos vertę, apskaičiuotą pagal taikytus žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, – 2  039 (du tūkstančiai trisdešimt devyni) Eur.
. Pavesti Radviliškio rajono savivaldybės administracijai kreiptis į Nekilnojamojo turto registro tvarkytoją su prašymu dėl 1 punkte nurodytos nutrauktos valstybinės žemės nuomos sutarties išregistravimo iš Nekilnojamojo turto registro.
. Įgalioti Radviliškio rajono savivaldybės merą pasirašyti 2 punkte nurodytos valstybinės žemės sklypo dalies nuomos sutartį.
.  Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS SUTARTIES NUTRAUKIMO IR DALIES ŽEMĖS SKLYPO (NUASMENINTA), ESANČIO RADVILIŠKIO M., GRAŽINOS G. 6, NUOMOS“ 
AIŠKINAMASIS RAŠTAS

2025 m. rugsėjo 5 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus (duomenys neskelbiami) prašymą. Sprendimo tikslas – gauti Radviliškio rajono savivaldybės tarybos pritarimą nutraukti valstybinės žemės nuomos sutartį, kuria išnuomota 0,1013 ha žemės sklypo (duomenys neskelbiami), valstybinės žemės dalis, kurios plotas 0,0224 ha (toliau – Žemės sklypo dalis), kadangi 2025 m. rugpjūčio 7 d. dovanojimo sutartimi Nr. 2496 perleisti pastatai, esantys Žemės sklype, taip pat gauti pritarimą išnuomoti Žemės sklypo dalį naujajam pastatų savininkui.
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Architektūros ir urbanistikos skyriaus vyriausiasis specialistas Vytautas Urbonas.
.	Kaip šiuo metu yra reguliuojami projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Lietuvos Respublikos civilinio kodekso 6.394 straipsnio 1 dalyje nurodyta, kad pagal pastato, įrenginio ar kitokio nekilnojamojo daikto pirkimo-pardavimo sutartį pirkėjui kartu su nuosavybės teise į tą daiktą pardavėjas perduoda ir šio straipsnio 2 ir 3 dalyse nurodytas teises į tą žemės sklypo dalį, kurią tas daiktas užima ir kuri būtina jam naudoti pagal paskirtį.
Lietuvos Respublikos civilinio kodekso 6.562 straipsnio 6 dalyje reglamentuota, kad žemės  nuomos sutartis baigiasi šalių susitarimu.
Lietuvos Respublikos civilinio kodekso 6.565 straipsnio 1 dalyje reglamentuota, kad žemės nuomos sutartis gali būti nutraukta prieš terminą nuomininko reikalavimu.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 7 straipsnio 9 punkte, 15 straipsnio 2 dalies 20 punkte, Lietuvos Respublikos žemės įstatymo 7 straipsnio 1 dalies 2 punkte, 9 straipsnio 1 dalies 1 punkte, 9 straipsnio 3 dalyje, Kitos paskirties valstybinės žemės sklypų pardavimo ir nuomos taisyklėse, patvirtintose Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės). 
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas. 
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka. 
Žemės sklype esantis pagrindinis pastatas gyvenamasis namas 1A1m (unikalus Nr. 7190-0004-5016), pastatytas 1900 m. Jo ekonomiškai pagrįstos naudojimo trukmės terminas yra 65 metai ir jau pasibaigęs, todėl gali būti nustatomas ne ilgesnis kaip vienos dešimtosios dalies nustatytos statinio ar įrenginio ekonomiškai pagrįstos naudojimo trukmės žemės sklypo nuomos terminas, t. y. 7 metų laikotarpiui. 
Pasirašydamas sutarties projekte nuomininkas patvirtino, kad sutinka su sutarties projekte išdėstytomis Žemės sklypo nuomos sąlygomis.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti Žemės sklypo dalį pagal pagrindinę žemės naudojimo paskirtį ir būdą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas neatliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Žemės sklypo dalies nuomos sutarties projektas. 


Architektūros ir urbanistikos skyriaus
vyriausiasis specialistas				                                               Vytautas Urbonas

